CELEX: 32013R1212
Language: hr
Date: 2013-11-26 00:00:00
Title: Provedbena uredba Komisije (EU) br. 1212/2013 оd 26. studenoga 2013. o razvrstavanju određene robe u kombiniranu nomenklaturu

28.11.2013   
            
            
               HR
            
            
               Službeni list Europske unije
            
            
               L 317/30
            
         PROVEDBENA UREDBA KOMISIJE (EU) br. 1212/2013
   оd 26. studenoga 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice u Prilogu treba razvrstati pod odgovarajuće oznake KN iz stupca 2 na temelju razloga iz stupca 3 navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Odbor za Carinski zakonik nije donio mišljenje o točki 1. Priloga ovoj Uredbi u roku koji je odredio njegov predsjedatelj, a mjere predviđene u točki 1. Priloga ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  Uredba Vijeća (EEZ) br. 2913/92 od 12. listopada 1992. o donošenju Carinskog zakonika Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Oprema za mjerenje otkucaja srca koja se sastoji od:
                              
                                          —
                                       
                                       
                                          senzora za otkucaje srca i bežičnog prijenosnika, ugrađenih u traku na prsima,
                                       
                                    
                                          —
                                       
                                       
                                          uređaja za kontrolu srčanog ritma u kojem se nalaze bežični prijemnik i sat s kontrolnim gumbima i optičko-elektroničkim pokaznikom koji se može nositi na zglobu,
                                       
                                    
                                          —
                                       
                                       
                                          nosača za pričvršćivanje uređaja za kontrolu srčanog ritma na volan bicikla.
                                       
                                    Senzor registrira otkucaje srca i odgovarajuće podatke prenosi bežično kontrolnom uređaju koji izračunava srčani ritam (stvaran, maksimalan ili prosječan) i prikazuje rezultat.
                              Uređaj radi i kao ručni sat i kao štoperica.
                              
                                  (1) Vidi sliku 1
                           
                        
               
                  9031 80 38
               
               
                  Razvrstavanje se utvrđuje u skladu s odredbama općih pravila 1., 3. točka (b) i 6. za tumačenje Kombinirane nomenklature, napomenom 3. uz poglavlje 90. i tekstom oznaka KN 9031, 9031 80 i 9031 80 38.
                  Senzor za otkucaje srca i uređaj za kontrolu srčanog ritma zajedno trebaju pridonijeti jasno definiranoj funkciji u smislu napomene 3. uz poglavlje 90. u vezi s napomenom 4. uz odjeljak XVI. jer senzor registrira otkucaje srca i šalje signale kontrolnom uređaju radi obrade i prikaza.
                  Oprema je složena roba koja se sastoji od dijelova razvrstanih u sklopu poglavlja 90. (mjerni ili kontrolni uređaj) i u sklopu poglavlja 91. (ručni sat). Prema pravilu 3. točka (b) treba ga razvrstati kao da se sastoji od dijela koji opremi daje njezino osnovno svojstvo.
                  S obzirom na objektivna svojstva opreme, naime prevladavanje dijelova koji imaju funkciju mjerenja i kontrole otkucaja srca, osnovno svojstvo opreme daju joj njezini mjerni dijelovi. Funkcija sata je pomoćna funkcija te opreme kao mjernog uređaja, s obzirom na to da se uređaj koji obavlja vremenski utemeljena mjerenja (broj srčanih otkucaja u minuti) oslanja na sat za uspostavljanje vremenske usporedbe pri obradi mjerenja. Razvrstavanje proizvoda pod tarifni broj 9102, kao ručnog sata, stoga je isključeno.
                  Razvrstavanje proizvoda pod tarifni broj 9018 kao medicinskog instrumenta ili uređaja također je isključeno s obzirom da se uređaj uglavnom ne koristi u profesionalnoj medicinskoj praksi (vidi također Objašnjenja Harmoniziranog sustava za tarifni broj 9018).
                  Obavljanje mjerenja u odnosu na vremenski čimbenik (određivanje srčanog ritma ili broja otkucaja srca u minuti) nije isto što i odbrojavanje ukupnog broja jedinica bilo koje vrste (vidi također Objašnjenja Harmoniziranog sustava za tarifni broj 9029, točku (A)). Razvrstavanje proizvoda pod tarifni podbroj 9029 10 00 kao brojila okretaja, brojila proizvodnje, taksimetara, brojila kilometara, brojila koraka i slično stoga je isključeno.
                  Određivanje srčanog ritma (broja otkucaja u minuti) nije određivanje brzine okretaja ili linearne brzine (vidi također Objašnjenja Harmoniziranog sustava za tarifni broj 9029, točku (B)). Razvrstavanje proizvoda pod tarifni podbroj 9029 20 kao mjerača brzine i tahometara stoga je također isključeno.
                  Opremu se stoga razvrstava pod oznaku KN 9031 80 38 kao ostale elektroničke instrumente, aparate i strojeve za mjerenje ili ispitivanje ako nisu navedeni niti uključeni na drugom mjestu u poglavlju 90.
               
            
                  
                              2.
                           
                           
                              Senzor za otkucaje srca i bežični prijenosnik, ugrađeni u traku na prsima, namijenjeni nošenju oko prsa za registriranje otkucaja srca.
                              Proizvod registrira otkucaje srca i prenosi odgovarajuće podatke bežično uređaju za kontrolu srčanog ritma koji nije priložen uz proizvod pri prezentaciji.
                              
                                  (1) Vidi sliku 2
                           
                        
               
                  9031 90 85
               
               
                  Razvrstavanje se utvrđuje u skladu s odredbama općih pravila 1. i 6. za tumačenje Kombinirane nomenklature, napomenom 2. točka (b) uz poglavlje 90. i tekstom oznaka KN 9031, 9031 90 i 9031 90 85.
                  Proizvod je prikladan za upotrebu isključivo ili uglavnom s opremom za mjerenje otkucaja srca pod brojem 9031. On je nužan dio za funkcioniranje opreme za mjerenje otkucaja srca jer ona bez njega ne može raditi.
                  Proizvod se stoga razvrstava pod oznaku KN 9031 90 85 kao ostale dijelove instrumenata, aparata i strojeva za mjerenje ili ispitivanje ako nisu navedeni niti uključeni na drugom mjestu u poglavlju 90.
               
            
         
      
                  
                     
               
               
                  
                     
               
            
         (1)  Slike služe isključivo u informativne svrhe.